NARIADENIE KOMISIE (ES) č. 979/2004
zo 14. mája 2004,
ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa ruší nariadenie (ES) č. 2465/96 (1), a najmä na článok 11 písmeno b),
keďže:
(1)
Príloha III nariadenia (ES) č. 1210/2003 uvádza zoznam fyzických a právnických osôb, štátnych orgánov, spoločností, agentúr a subjektov predchádzajúcej vlády Iraku, na ktoré sa, podľa tohto nariadenia, vzťahuje zmrazenie finančných prostriedkov a hospodárskych zdrojov.
(2)
Výbor pre sankcie Rady bezpečnosti Organizácie spojených národov 26. apríla 2004 rozhodol o zmene a doplnení zoznamu fyzických a právnických osôb, štátnych orgánov, spoločností, agentúr a subjektov predchádzajúcej vlády Iraku, na ktoré sa má vzťahovať zmrazenie finančných prostriedkov a hospodárskych zdrojov. Príloha III by preto mala byť primerane zmenená a doplnená.
(3)
Kvôli zabezpečeniu účinnosti opatrení stanovených v tomto nariadení musí toto nariadenie nadobudnúť účinnosť okamžite,
PRIJALA TOTO NARIADENIE:
Článok 1
Príloha III nariadenia (ES) č. 1210/2003 sa týmto mení a dopĺňa v súlade s prílohou tohto nariadenia.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 14. mája 2004